《水仙》
宋代·葛天民

玉涧金寒窈窕身，翩翩翠袖挽青春。
水晶宫里成仙女，香醉山中得道人。
朔雪几回埋不死，南洲一出净无尘。
朴翁老矣谁同调，相对无言意转亲。

作者简介：葛天民，字无怀，越州山阴（浙江绍兴）人，徙台州黄岩（今属浙江）曾为僧，，字朴翁，其后返初服，居杭州西湖。与姜夔、赵师秀等多有唱和。其诗为叶绍翁所推许，有《无怀小集》。